Selvom der er internationalt præg i gågaden "og det er dejligt," som Frederikshavns handelschef siger, så fås navnet ikke meget mere dansk end 'Rødspætte Cup'. Men håndboldfamilier valfarter fra både Danmark, Slovakiet, Norge, Sverige, Tyskland og Finland til fladfiskecuppens hjemby, Fladstrand. Håndboldturneringen Rødspætte Cup i Frederikshavn (som hed Fladstrand indtil 1818) er for længst udsolgt og de godt 7000 mennesker ekstra i byen i påsken gør en kæmpe forskel: - Det har en rigtig stor betydning for Frederikshavn og hele Nordjylland. Det siger Per Malmberg, der normalt er direktør i Arena Nord i Rødspætte Cups hovedby Frederikshavn, sidder også i bestyrelsen for Destination Nord. Hør Per Malmbergs vilde estimat hér: Ifølge turistforeningens kvalificerede bud giver Rødspætte Cup - med hjælp fra blandt andre familien Holst - op mod 15 millioner kroner i kassen til Frederikshavns by- og shoppeliv. - Ingen tvivl om at Rødspætte Cup er og bliver det største event, der er. Det giver en kæmpe omsætning. Så det er ret betydeligt, siger Per Malmberg. I alt kastes der med harpikskuglen i 1036 kampe af cirka 5000 spillere. Dertil kommer mange pårørende i form af familier, trænere og ledere. En af dem er familien Holst fra Sverige. - Mellem kampene kigger man lidt på hvad man kan lave. Vi bor lige udenfor ..., siger far Henrik og tøver indtil konen hælper med svaret: Se hele indslaget hér: - Hjørring! Den nordjyske håndbold-turnering slår denne påske rekord i deltagerantal. - Vi er sikre på, at mange af dem, der gennem mange år har besøgt os,  vender tilbage med deres familier, fordi de kender området, fortæller Per Malmberg og bakkes op af familien fra Borås. - Vi har jo været i Frederikshavn før, og vi kommer nok tilbage igen. Det er jo ikke så langt med færgen, siger Henrik Holst.

Referat:
1,5 tons pomfritter, 10.000 liter sodavand og 1036 kampe skæpper godt i kassen.